**Ата-анамен жұмыс жоспары**

Заманымыздың белгілі жаңашыл ұстазы-Ш.Амонашвили «Воспитание детей нужно начинать с воспитания родителей» деген. Ол бұл ойға өзінің ұстаздық қызметінен жинақтау нәтижесінде келгені сөзсіз. Себебі, оның есептеуі бойынша бастауыш сынып оқушысының барлық өмірінің тек 7% ғана мектептегі тәрбие үлесіне келеді екен. Олай болса, тәрбие ісінде ата-ананың алар орны, беделі жоғары болуы керек.

Өйткені, отбасы - бала тәрбиесінің ең алғашқы ұжымы. Сондықтан бала мектеп табалдырығын аттағанға дейінгі оның алғашқы ұстазы-ата-анасы.

Отбасындағы ата-анаға өздері өмірге әкелген баласы үшін қаншалықты жауапкершілік жүктелетіндігі елімізде заң жүзінде қарастырылған. Қазақстан республикасының 27-бабында «неке мен отбасы, ана мен әке және бала мемлекеттің қорғауында, балаларына қамқорлық жасау және оларды тәрбиелеу-ата-ананың табиғи құқығы әрі парызы» -деп көрсетілген.

Демек, баланы өмірге бейімдеуде мектеп, ұстаз және ата-ананың орны бөлек. Туындаған тәлім-тәрбиедегі жарасымдылық мектеп пен ата-ана, әлеуметтік орта бірлесіп жұмыс істеген жағдайда ғана үйлесімділік табады. Өйткені, баланың өмір сүруге құштарлығының оянуы өзін қоршаған ортасына ұстазға, ата-анаға, құрбы-құрдастарына, олардың күнделікті іс-әрекетіне, жүріс-тұрысына, сырт көрінісіне, сөйлеген сөзіне, әдептілік т.б. қасиеттеріне байланысты. Жан-Жак Руссо «Бала туғанда ақ қағаздай болып туады, оның үстіне шимайды қалай салсаң қағаз бетіне солай түседі, бала тәрбиесі де сол сияқты, өзің қалай тәрбиелесең, ол солай тәрбиеленеді» деген екен. Бұдан шығатын түйін, бала тәрбиесіне ең алдымен оның ата-анасының еңбекқорлығы, ұстамдылығы, ақыл-ойы, сана-сезімі, адамгершілігі әсер етпек.

Бала – ата-ананың ғана емес, ұлыс пен ұлттың ертеңгісі, келер тахқа аманат. Жас ұрпақты жан-жақты жетілген, ақыл- парасатты, ой-өрісі биік азамат етіп тәрбиелеу қоғамымыздың ең өзекті мәселесі.

Мектеп пен отбасының ынтымақтастығын жүзеге асыруда сынып жетекшісі негізгі рөл атқарады. Отбасымен жүргізілетін жұмыстарды қазіргі уақыт талабына сай етіп ұйымдастыру сынып жетекшісінің маңызды міндеттерінің бірі.

Сондықтан ата-ана, ұстаздар болып, жас ұрпаққа жан-жақты тәрбие беруді назарда ұстағанымыз жөн.

Отбасы

(ата-анасы, өскен ортасы)

Мектеп

(мұғалім, оқу көрнекі құралдары, оқыту техникалық құралдары)

Қоғам

(Еліміздегі саяси - әлеуметтік жағдай)

Баланың тәрбие алуына әсер ететін 5 түрлі жағдай

Ақпарат құралдары

(газет, журнал, теледидар, театр)

Қоршаған орта құндылықтары

(табиғат, экология)

Қоғамдастық

Осы 5 саланы қамтитын 4 одақ құрылады

Отбасы

Педагогикалық ұжым

Бала

Ұстаздар мен ата-аналар қарым- қатынасының функциялары

* тәрбиелік-дамытушылық;
* қалыптастырушылық;
* бақылаушылық;
* тұрмыстық;
* хабарламалық;

Педагогикалық ұжымның міндеттері:

* Ата-аналардың белсенді педагогикалық көзқарасын қалыптастыру;
* ата-аналарды педагогикалық білім-білікпен қаруландыру;
* ата-аналарды бала тәрбиесіне белсенді қатыстыру;

Қ.Р. Гуманитарлық академиясының академигі, педагогикалық ғылымының докторы, Қалыбекова Асма Ахметқызы былай деп жазған: «Бізде ұзақ уақыт бойы баланың тәрбиешісі-мектеп, ал отбасы оның көмекшісі, одақтасы деп келдік. Алайда, өмір тәжірибесінің көрсетуінше, тұлғаның ең басты тәрбиешісі отбасының өзі екен. Бұдан шығатын маңызды қорытынды: ата-аналар мектеп педагогтерінен кем емес деңгейде педагогикалық білім-біліктермен қарулануы тиіс» Шыныменен қай маман болмасын өнімнің сапалы болып шығуы үшін өз білімдерін толықтырып отырады. Ал ата-ана педагогикалық білімді қайдан және қалай алмақшы? Осы орайда ата-анамен жүргізілетін жұмыс формасын дұрыс ұйымдастыру қажеттігі туындайды.

**Ата-анамен жүргізілетін жұмысты ұйымдастырудың формасы**

**Ата-аналардың педагогикалық, психологиялық білімін көтеру**

* Сыныптың ағарту жұмыстарын өткізу

*Тәрбиенің жекелеген мәселелері бойынша ата-анаға мектептік, сыныптық конференциялар ұйымдастыру*

* Педагогикалық білім университеті

*Педагогикалық, психологиялық, медициналық, заң туралы кеңестер беру*

* Тренингтер

**Ата-аналарды мектеп басқару ісіне қатыстыру**

* Сынып кеңесі, сыныптағы ата-аналар комитеті
* Мектеп кеңесі
* Қиын балалар мен жағдайы төмен отбасына шефтік көмек көрсету
* Қоғамдық бақылау комитеті

(қоғамдық ұйыммен өзара әрекет ету)

**Ата-аналарды оқу-тәрбие үрдісіне тарту**

* Ата-ана жиналысы
* Біріккен шығармашылық істер
* Отбасылық байқаулар
* Сынып жетекшісі ұйымдастырған сабақтан тыс барлық әрекетке қатысу
* Жалпы мектептік дәстүрлі іс-шараларды ұйымдастыруға ата-аналарды қатыстыру

**Отбасы мен мектептің өзара әрекетін қалай ұйымдастырамыз?**

* Отбасын зерттеу

Мақсат: отбасының тәрбиелік мүмкіндігін, күш қуатын анықтау

* Топтастыру

Мақсат: отбасының тәрбиедегі бағыт-бағдарын тану

* Жасалған әрекеттерден алынған нәтижелерді талдау

**Отбасын зерттеуде педагог төмендегідей мәліметтерге басты көңіл бөлуі керек**

* + Отбасы мүшелері және отбасының әлеуметтік материалдық жағдайлары мен мектеп ісіне деген қызығушылықтары туралы толық мәлімет
  + Отбасындағы балалардың тәрбиелілік деңгейі
  + Отбасының тәрбиелік мүмкіндіктері

**Отбасын зерттеуде сынып жетекшісі мына ережелерді сақтағаны дұрыс**

* ата-аналар мен балалар өздерін зерттеу нысаны ретінде сезінбеуі тиіс;
* зерттеу мақсатты, жоспарланған, жүйелі болуы қажет;
* зерттеу әдістері мен тәрбие әдістері өзара байланысты болуы керек;
* психологиялық-педагогикалық әдістер түрленген және кешенді түрде қолданылуы керек;

**Отбасын зерттеу педагогқа не береді?**

Оқушы отбасын зерттеу педагогке отбасының тәрбиелік мүмкіндігімен оның күш-қуатының деңгейін анықтауға, соның негізінде бірлескен әрекеттің оңтайлы әдісін, формасын таңдауға, нәтижесінде тәрбие мәселесін табысты шешуге мол мүмкіндік туғызады. Ол үшін мұғалім дәстүрлі педагогикалық-психологиялық диагностика әдістерінің кешенін пайдаланады. Отбасын зерттеу-сынып жетекшіден кәсіби шеберлікті талап ететін өте күрделі мәселе.

**Топтастыру. Ата-анамен жұмыста дифференциалды ықпал ету.**

**Жанұя 5 типке бөлінеді**

|  |  |  |  |  |
| --- | --- | --- | --- | --- |
| **Балалары үлгілі жанұя** | **Бала тәрбиесіне ұстаз көмегін қажет ететін жанұя** | **Ынтымақсыз жанұя** | **Жағымсыз қасиеттері басым жанұя** | **Қоғамдық орындардың араласуын үнемі қажет ететін жанұя** |
| Жанұядағы адамгершілік құндылық жоғары деңгейде қалыптасқан. Бақытты, дені сау жанұя. Балаларға мүмкіндік жасалған. Кей уақытта жекелеме кеңестер қажет бола тұра, ұстаздардың араласуы қажет емес | Жанұядағы ата-аналардың қарым-қатынасы жақсы бола тұра, бала тәрбиесінде бағыт жоқ. бала тек ата-ананың «ерекше» қамқорлығын сезінеді. «Өзімшіл» болып өсіп келеді. Сондықтан ұстаздың көңіл аударуы сөзсіз талап етіледі. | Мұндай жағдайда ата-аналар өзара қарым-қатынас дауынан аса алмайды. Бала тәрбиесі мүлде ескерусіз қалған. Өсіп келе жатқан ұрпаққа әсері болмас үшін, жанұядағы көңіл-күйді өзгертуге белсенді педагогикалық ықпал қажет. | Сырттай қарағанды қолайлы жанұя қатарында болмағанымен рухсыздық, нақты адамгершілік құндылықтар, ұрпақтар ізгілігінің бұзылуы сияқты жағымсыз қасиеттер басым. Мұндай жанұямен тәрбие жұмысын жүргізу ерекше қиындық туғызады. | Қолайсыз жанұя, мұнда дөрекілік, ұрыс-керіс, жағымсыз тәртіп сияқты сипаттар көп. Баланың қызығушылығын қорғау үшін мұндай жанұяларға тұрақты педагогикалық бақылау, қоғамдық орындардың араласуы үнемі қажет және талап етіледі. |

Жасалған әрекеттерден алынған нәтижелерге сараптау, талдау жұмыстарын жүргізе отырып, төмендегідей қорытындыға келу:

**-Төрт одақ жұмысын жандандыру;(отбасы, бала, мұғалім, қоғам)**

Ынтымақтастықты нығайтуда, мұғалімнің оқу-тәрбие жұмысындағы міндеттердің жүзеге асуына, ата-аналарды педагогикалық біліммен қаруландыруда, олардың белсенділіктерін көтеруде - ата-аналар жиналысының маңызы ерекше.

Ата-аналар жиналысының тақырыптары мектептің жылдық жоспарындағы тәрбие жұмысының іс-шараларына, сыныптың жас ерекшелігіне, ағымдағы міндеттерге байланысты іріктеліп алынып, бір апта бұрын жиналыстардың өткізілу кестесі бекітіледі.

**Ата-аналар жиналысын дайындау ережесі**

**Бірінші ереже**

-Ата-аналар жиналысының тақырыбы өзекті болуы керек.

**Екінші ереже**

-Ата-аналар жиналысы оларға ыңғайлы уақытта болуы тиіс.

**Үшінші ереже**

-Ата-аналарға жиналыстың өту жоспары белгілі болуы қажет.

**Төртінші ереже**

Жиналыс ата-аналармен сыйластық қарым-қатынаста өтуі керек.

**Бесінші ереже**

-Жиналыс жоғары дайындықпен өтуі тиіс.

Ата-аналар жиналысының түрлері

* Ұйымдастыру
* Тақырыптық
* Қорытынды

***Ұйымдастыру ата-ана жиналысы***

*Жиналыстың мақсаты:* Сынып оқушыларының ата-анасымен танысу, ата-аналарды өзара таныстыру, ата-аналарды мектептегі жұмыстарға тарту.

***Ұйымдастыру жиналысының міндеттері:***

* Ата-аналардың қызығушылық басымдылықтарын білу;
* Ата-аналарды сынып жетекшісінің сынып ұжымымен өткізетін шығармашылық, белсенді іс-әрекеттерінің жоспарымен таныстыру;
* Ата-аналар комитетінің сайлауын өткізу;

Ұйымдастыру ата-аналар жиналысында төмендегі сұрақтарға жауап алынуы тиіс:

1.Ата-аналардың аты-жөні, тегі.

2.Туған жылдары, білімі.

3.Мекен-жайы, телефоны.

4.Ата-аналардың мамандығы, кәсібі.

5.Жанұядағы бала саны, жас мөлшерлері.

6.Толық немесе толық емес жанұя.

7.Бала дамуындағы ерекшелік (дәрігерлік есепте, жиі ауырады, созылмалы ауруы бар т.с.с.).

**Ұйымдастыру ата-аналар жиналысының үлгісі**

Ата-аналар отырған соң алдын-ала дайындалған сауалнамаға жауап береді.

1.Сынып жетекшісінің кіріспе сөзі.

Сынып жетекшісі өзінің педагогикалық тәжірбиесі жөнінде, сол сыныптың жетекшісі ретінде оқыту мен тәрбиені ұйымдастырудағы жоспары туралы айтады.

2.Оқушылардың ата-анасы өзара танысады.

3.Ата-аналарға ескерткіш кітапшалар таратылады.

Бұл кітапшаға ата-аналар тәрбие туралы ұлағатты сөздер, өз баласының тәрбиесі жөнінде ұсыныс, ой-пікірлерін жазады.

4.Сынып жетекшісі ата-аналарды оқу-тәрбие жұмысының жылдық жоспарымен, мектеп дәстүрлерімен таныстырады.

5.Ата-аналар төмендегідей кестені толтырады:

|  |  |  |  |  |  |
| --- | --- | --- | --- | --- | --- |
| Сіздерді толғандыратын тәрбиедегі кедергілер | Сыныпта ұйымдастыра аламыз | | | | Ата-аналар комитетінің құрамына кіре аламын. Көмек көрсете аламын. |
| Тәрбие сағаты | Үйірме | Секция | Студия |

ҮІ.Ата-аналар комитетін сайлау.

***Тақырыптық ата-аналар жиналысының үлгісі***

* ***Тақырыбы:Адамның тұлғалық, мәдени қасиетін дамытудағы кітаптың рөлі***

***Өткізу формасы:*** дөңгелек үстел

Жиналыс оқушылармен бірге өтеді. Ата-аналар арасында сауалнамалар жүргізіледі. Сауалнама қорытындысы сынып жетекшісінің келешектегі жұмысына қажет.

Пікір алысатын сұрақтар:

1.Мектеп кітапханасының оқырмандар туралы қорытынды сипаттамасы. Кітапты көп оқитын оқушыларды марапаттау.

2.Пән мұғалімдерінің оқулықтардың сақталуы, оған қойылатын талаптар туралы пікірлері.

3.Ата-аналар мен оқушылардың ой-пікірлері

* Жанұядағы кітап қоры;
* Біздің жанұядағы дәстүр;
* Оқушылардың кітап оқуға көзқарасы;

4.Ата-аналарға әзірленген анкеталық сұрақтар

1) Балаңыз кітап оқуды сүйе ме?

2) Балаңыз жақсы кітапты сыйлық санай ма?

3) Жанұяда қандай кітап оқисыздар?

***Қорытынды ата-аналар жиналысының үлгісі***

***Тақырыбы:*** Өткен оқу жылының қорытындысы –«Сынып парақтары»

***Өткізу формасы:*** Ауызша журнал

Жиналыс ата-аналар мен оқушылардың бірігуімен өтеді. Кездесу ерекше, салтанатты түрде өтуі керек.

**1-парақ:** «Біздің сабақтардағы сәтіміз...»

(Сабақтардан фрагмент)

**2-парақ:** «Біз үзіліс кездерінде...»

(Сергіту сәттері, ойындар)

**3-парақ:** «сабақтан соңғы уақытта...»

(Сыныптағы жыл ішінде ең жақсы өткен іс-шаралардан көріністер)  
**4-парақ:** «Біздің шығармашылық...»

(Оқушылардың шығармашылық көрмесінен, үйірмелерден көрініс)

**5-парақ:** «Біз және біздің ата-аналарымыз...»

(Сыныптағы белсенді ата-аналарға алғыс айтып марапаттау)

**6-парақ:** «Біздің жазғы жоспарларымыз...»

**Ата-анамен жүргізілетін жұмыс формасынан күтілетін нәтиже**

-Отбасының әлеуметтік жағдайы туралы ақпарат құрылады

-Мектеп өміріне қатысуға ата-ана өз қажеттігін сезінетіндей жағдай жасалады

-Ата-аналар тақырыптық кеңестер алуына мүмкіндіктер туады

-Шығармашылық кештер бағдарламасы жүзеге асады

-қызығушылықтарына орай отбасылық клубтар құрылады

-Әр түрлі типтегі жанұя мен мектеп арасындағы кері байланыстар ұйымдастырылады

**Ата-анамен бірлескен іс-әрекет арқасында тәрбиеленген тұлға диагностикасы шығады:**

Қарым-қатынас мәдениетін меңгерген;

Алған тәрбие мен білімін өз өміріне пайдалана алатын;

Отбасылық құндылықтар мен этномәдени құндылықтарға сүйіспеншілігі бар;

Ата-ана мен Отан алдындағы перзенттік парыз бен борышты сезінетін тұлға тәрбиелеу.

Ата - анаға арналған психологиялық кеңестер

1. Таңертең бала сабаққа барарда жайлап қана оятыныз. Кешегі бip теріс қылықтарын айтып, жүйкесін жұқартпаңыз.

2. Егер балаңыз сабактан кешыгетындей болып жатса «бол да бол» деп айқайды астына алмаңыз. Оны ертерек оятпаган өзіңіз кінәлы сіз.   
3. Баланы сабаққа аcipece таңертең ашкурсак түрінде жіберменіз.   
4. «Бұзық болма», «кисаландамай тыныш жүр», тағы басқа ескертулерді жиі айта бермеңіз. Оның сабақтан шаршап келгенің ескертпеныз. Егер бала әлденеге ренжіп келсе, бipнаpce айтпақшы болса, арнайы көңіл бөліп тыңдаңыз.   
5. Есіктен кірмей жатып «бүгін қандай баға алдын» деп бас салып сурақ бермеңіз. Оның сабақтан шаршап келгенін ескеріңіз. Егер бала әлденеге ренжіп келсе, бірнарсе айтпақшы болса, арнайы көңіл бөліп тыңдаңыз.    
6. Бала ашуланып журсе үндемеңіз. Сабасына түскен соң болған жайды өзі айтады.   
7. Балаңыздың қылығы үшін мұғаліммен сөйлескенде баланы қатыстырмаңыз.   
8. Мектептен келе бала сабаққа дайындалмасын, 2-3 сагат ойнап, демалсын.   
9. Бip мезгілде барлық сабаққа дайындалмасын.

10. Сабаққа дайындалып жатқан баланың желкесынен төніп, дөрекі сөйлемеңіз.   
11. Күнделікті баламен емін еркін, жақын тартып әңгімелесіп тұрыңыз.   
12. Баланың көңіл-күйі нашарласа, басы ауырса бірден назар аударыңыз. Ол сабақтан зорығуы MYMKIH.

13. Егер баланың көңіл - күйі нашарлап сізді тыңдамайтын болса, онда ұстазымен, психологпен, дәрігермен кездесіңіз.

Ұлы ұстаз А.С. Макаренконыц: «Баламен шындап сейлесу үшін орын мен уақытты таңдай біліңіз. Kipe берісте, жол жөнекей айтылған сөз бала көңілінде керекті iс калдырмайды» деген оймен түйіндейк.

**Пайдаланылған әдебиеттер тізімі**

1.Б.И.Иманбекова, Ф.Т.Саметова Бастауыш мектепте оқу-тәрбие үрдісін ұйымдастыру Алматы 2004

2.А.М.Исагулова Ата-ана жиналысын тартымды өткізу де-басты мәселе Қарағанды 2008

3.Тәрбие құралы 2/2006

4.Сынып жетекшісі 1/2005

5.Сынып жетекшісі 3/2005

**«Менің отбасым –қазір және ертең»**

Тренинг мақсаты: өзінің отбасылық тәжірибесін түсіну және қабылдау; жыныстық – рольдік иденфикация, қарама – қарсы жыныс өкілімен қатынас орнату іскерлігі, отбасындағы қарым – қатынас, отбасының болашағы жайлы түсінік қалыптастыру.  
 Қойылған мақсатына сәйкес тренинг 3 кезеңнен тұрады.

**1.Өзінің отбасылық тәжірибесін түсіну және қабылдау.***Ө*зінің отбасылық тәжірибесін түсіну мен қабылдау өмірін одан әрі дұрыс құруға қажет. Өзінің барлық уайымдауларын анықтай біліп, ата –аналарға деген қарама –қарсы сезімдерін айыра білу өте маңызды.

Тренинг барысында қатысушылар келесілерді орындауы қажет:

* отбасындағы өз бағытын анықтай отырып, өзіндік бақылау дағдыларын жетілдру;
* өзіндік сананы арттыру;
* отбасының жүйелік табиғатын түсіну;
* дисфункционалды отбасындағы қатынастар динамикасы туралы түсінік алу;
* өз отбасыларындағы қатынас динамикасы жайлы түсініктерін жетілдіру;
* өз отбасындағы бұрын ескермеген қарым –қатынас ерекшеліктерін түсіну;
* өзіндегі және отбасындағы мүмкіндіктерін өзгерту.

**«Отбасы мүсіні» жаттығуы**

Жаттығуды орындау үшін әртүрлі өмірлік жағдайларды ойнау үшін қажет болатын жиһаздар жиналған бөлме қажет.

Әр қатысушы кезекпен мүсіншігіе айналады. Ол өз отбасының бейнесін «жанды мүсін» үлгісінде жасайды. Бұл үшін ол қатысушылар арасынан отбасы мүшелерін өзі таңдап, бөлмеге орналастырады. Идеал ретінде мүсінші өзінің роліндегі басқа адамды да таңдады.  
 Егер отбасы мүшелері қатысушылар санынан көп болса, мүсінші өз ролін өзі ойнайды. Мүсінді аяқтағаннан кейін мүсінші өзінің жұмысын талдайды. Неліктен отбасы мүшелері осылай орналасты. Бұдан кейін жетекші мүсіншіге отбасын өзі көргісі келетіндей етіп қайта орналастыру ұсынылады.

**«Отбасы оқиғалары» жаттығуы**

Жаттығуды орындау үшін үлкен қағаз парақтары және түрлі –түсті қарындаштар немесе фломастерлер қажет болады.

Әрбір қатысушы қағазды екіге бөледі де, екі отбасылық естеліктің суретін салады –бақытты және жағымсыз құбылыстардың бір ғана отбасы ішінде болатынын бейнелейді. Сурет салып болғаннан кейін, әр қатысушы топқа өз суретін көрсетеді де, салынған оқиғаны түсіндіріп береді.

**«Отбасын ойнайық» жаттығуы**

Топ «отбасыларға» бөлінеді.Ішкі топтар бөлменің әртүрлі бөліктерінде орналасады.Қатысушылар міндеті –«отбасы» құрамын, отбасы мүшелерінің жас ерекшелігін, отбасылық рольдерді анықтайды. Әр қатысушы немен айналысатынын, қайда қызмет атқаратынын, қандай киім киеді, таңертеңгілік асқа не жегенді жақсы көреді деген сияқты мәселелердің барлығын ойластырады.

«Отбасы» мүшелері жай күн мен демалыс күндерді қалай өткізіетіні жайлы, отбасы міндеттерін қалай бөлетіні жайлы, қарым –қатынастары қандай, отбасы сұрақтарын коллегиалық түрде шешеді ма, әлде отбасының басты адамы бар ма деген сияқты мәселелерді шешеді. Отбасы өз тегін ойлап табады. «Отбасы» өз елтаңбасын жасап, оған ұран құрастырады, сонымен қатар қоршаған адамдарға айтпайтын отбасылық құпиясын ойластырады.  
 Барлық ойластырулар қағаз бетіне жазбалар және суреттер түрінде тіркеледі. Жасөспірімдердің саны мен мазмұны әр отбасында жеке –немесе жалпы орындалады –ішкі топ өзі шешеді.

Егер топта консультанттан басқа тағы да бір ересек болса, онда олар әртүрлі «отбасына» тарайды. Олар кіші балалардың рольдерін алуы қажет.Бұл жағдайда қатысушылар өз бетінше әрекет етуді және шығармашылық белсенділікті неғұрлым көп көрсетеді.  
 Тапсырманы орындағаннан кейін әрбір ішкі топ кезекпен өз «отбасын» таныстырады, содан соң « отбасына» нақтылаушы сұрақтар қойылады.

Бір маңыздысы,қатысушылар қандай отбасы құрамын таңдайтынын анықтау қажет: толық отбасы ма, әлде толық емес пе, отбасында балалар бар ма. Жасөспірімдер әдетте отбасының басты адамы ретінде әкесін таңдайды. Ол көбінесе фирмасы бар және жеткілікті түрде бай.

Отбасында әдетте әжесі мен атасы бар, қатынастары жақсы, бір- бірімен ұрыспайды. Жасөспірімдерге отбасылық проблемалар туралы түсініктері аз болғандықтан, жетекші көмектеседі.Көптеген ұсыныстардан қатысушылар бас тартады, тек бұл мәселелер уақытша болса ғана оңай шешілетін болса ғана келіседі. Мысалы, ұлы жоғары оқу орнына түсе алмады, келесі жылы көреді. Ал науқастану, алкоголизм, кедейлік деген сияқты мәселелерден бас тартады.

Жаттығуды орындап болғаннан кейін, бірден келесіні жүргізу қажет.Өйткені отбасы қандай да бір уақыт құрылып, «өмір сүрді».

«**Өзара әрекеттесу» тренингі**

Бұл тренингтің тұжырымдық негізі ретінде ересек пен баланың өзара қызметтесу болып табылады, сол себепті де оның басты мақсаты – ата –ана мен баланың серіктестік қарым –қатынасы мен қызметтестігінің қалыптастыру және дамыту. Бағдарламада Т. Гордонның, К.Роджерстің, Я.Адлердің, Р.Дрейкустің, Е.В.Сидоренконның, Е.И. Лебедеваның, Г.И. Исуртнканың жұмыс тәжірибелері қолданылады. Тренинг марковскаяның (2000) еңбегіне негізделеді.

Бағдарлама міндеттері:

1. Өз баласын түсіну мүмкіндіктерін кеңейту;
2. Баламен өзара қатынасты жақсы түсіну;
3. Баламен өзара әрекеттің жаңа дағдыларын меңгеру;
4. Отбасындағы коммуникацияны белсендіру.

Көп жағдайда тренинг бағдалламасы мектепке дейінгі балалар мен кіші мектеп оқушыларына қолайлы. Осында сипатталған нұсқа ата –ана және балалар мен он екі сабақты болжайды; аптасына екі рет екі немесе үш сағаттан, яғни курс ұзақтығы бір жарым екі ай.